cyanic-selkie/wikianc huggingface dataset:
ভারতের জাতীয় পতাকা
পতাকাবিধি
অন্যদিকে ভারতীয় সংঘ বনাম যশোবন্ত শর্মা মামলায় পরিষ্কার জানিয়ে দেওয়া হয়, জাতীয় পতাকাবিধি বিধিবদ্ধ আইন না হলেও এই বিধির বিধিনিষেধগুলি জাতীয় পতাকার গৌরবরক্ষার্থে অবশ্য পালনীয়। জাতীয় পতাকা উড্ডয়নের অধিকার পরম অধিকার নয়; এটি অর্জিত অধিকার এবং সংবিধানের ৫১ ক ধারা অনুযায়ী এটি মান্য করা উচিত।
পতাকা ব্যবহার
200px|left|পতাকার সঠিক প্রদর্শনী জাতীয় পতাকার ব্যবহার ও প্রদর্শনী সংক্রান্ত একাধিক প্রথা অনুসৃত হয়ে থাকে। বহির্দ্বারে আবহাওয়া ব্যতিরেকে সূর্যোদয়ের সময় পতাকা উত্তোলিত হয় এবং সূর্যাস্তের সময় তা নামিয়ে ফেলা হয়। বিশেষ বিশেষ ক্ষেত্রে সরকারি ভবনে রাতেও জাতীয় পতাকা উড্ডয়নের রীতি আছে।
জাতীয় পতাকা কখনই উলটো অবস্থায় বর্ণনা করা, প্রদর্শিত করা, বা উত্তোলন করা অনুচিত। প্রথা অনুসারে পতাকাটিকে ৯০ ডিগ্রির বেশি আবর্তিত করা যায় না। কোনো ব্যক্তি যেন পতাকাকে উপর থেকে নিচে ও বাঁদিক থেকে ডান দিকে বইয়ের পাতার মতো "পড়তে" পারেন এবং আবর্তিত হওয়ার পরও যেন এই বৈশিষ্ট্যের ব্যতয় না হয়। ছেঁড়া বা নোংরা অবস্থায় পতাকার প্রদর্শনী অপমানজনক। পতাকাদণ্ড বা উত্তোলন রজ্জুর ক্ষেত্রেও একই নিয়ম প্রযোজ্য; এগুলিকেও যথাযথভাবে ব্যবহার করতে হয়।
দেওয়াল প্রদর্শনী
thumb|left|150px|অন্য দেশের পতাকার সাথে ভারতের পতাকা রাখার সঠিক পদ্ধতি। কোনো পোডিয়ামের পশ্চাত-দেওয়ালে দুটি পরস্পর অভিমুখী পতাকাদণ্ডে গেরুয়া ডোরাটি উপরে রেখে আনুভূমিকভাবে পতাকাদুটিকে পূর্ণ প্রসারিত অবস্থায় প্রদর্শিত করতে হবে। ক্ষুদ্রাকার পতাকাদণ্ডে পতাকা প্রদর্শিত করলে দণ্ডটিকে দেওয়ালে কৌণিকভাবে স্থাপন করে তাকে রুচিসম্মতভাবে ঝোলাতে হবে। পরস্পর আড়াআড়ি দুটি পতাকাদণ্ডের উপর দুটি জাতীয় পতাকা একত্রে প্রদর্শিত হলে দণ্ডদুটির অভিমুখ পরস্পরের দিকে রাখতে হবে এবং পতাকাদুটি পূর্ণ প্রসারিত অবস্থায় প্রদর্শিত করতে হবে। জাতীয় পতাকা টেবিল, লেকটার্ন, পোডিয়াম বা ভবনের আচ্ছাদনরূপে ব্যবহার করা নিষিদ্ধ। এমনকি প্রদর্শনীর খাতিরে রেলিং-এ ঝোলানোও নিষিদ্ধ।
অন্যান্য জাতীয় পতাকার সঙ্গে
বহির্দ্বারে অন্যান্য দেশের জাতীয় পতাকার সঙ্গে একযোগে প্রদর্শিত হওয়ার সময় পতাকা উড্ডয়নের একাধিক রীতি অনুসৃত হয়। বিশেষভাবে দৃষ্টি রাখা হয় পতাকার সম্মানের প্রতি। এর অর্থ লাতিন বর্ণমালা অনুযায়ী বর্ণানুক্রমে যখন একাধিক দেশের জাতীয় পতাকা প্রদর্শিত হয় তখন অন্যান্য পতাকার ডানদিকে (দর্শকের বাঁদিকে) রাখা হয় জাতীয় পতাকাকে। সকল পতাকা যেন সম আকারের এবং কোনো পতাকা যেন ভারতীয় পতাকার চেয়ে বড় না হয়, সেদিকে দৃষ্টি রাখা হয়। প্রত্যেক দেশের পতাকা পৃথক পৃথক পতাকাদণ্ডে থাকে। একই দণ্ডে একটি পতাকার তলায় অন্য একটি পতাকার প্রদর্শনী নিষিদ্ধ। অনুমতিক্রমে স্বাভাবিক দেশভিত্তিক বর্ণানুক্রমিক পতাকার সারির শুরুতে ও শেষে ভারতের পতাকা রাখা যায়। যদি আবদ্ধ বৃত্তে একাধিক জাতীয় পতাকার প্রদর্শনী করতে হয়, তবে বৃত্তটি ভারতের পতাকা দিয়ে ঘড়ির কাঁটার অভিমুখে শুরু করতে হয়; অন্যান্য পতাকা ভারতীয় পতাকার পরে থাকবে এবং শেষ পতাকাটি ভারতীয় পতাকার শেষে থাকে। ভারতের জাতীয় পতাকা সর্বাগ্রে উত্তোলিত ও সর্বশেষে অবনমিত হয়।
পরস্পর আড়াআড়িভাবে অন্য জাতীয় পতাকার সঙ্গে প্রদর্শিত হওয়ার সময় ভারতের জাতীয় পতাকা সম্মুখভাগে ও অন্য পতাকার ডানদিকে (দর্শকের বাঁদিকে) স্থাপিত হয়। অবশ্য রাষ্ট্রসংঘের পতাকার ক্ষেত্রে জাতীয় পতাকার উভয় দিকেই রাখা যায়। সাধারণভাবে সম্মুখ অভিমুখে সর্ব দক্ষিণে জাতীয় পতাকা উড্ডয়নের রীতি আছে।
অন্যান্য পতাকার সঙ্গে
right|170px কর্পোরেট পতাকা বা বিজ্ঞাপন ব্যানার জাতীয় অন্যান্য পতাকার সঙ্গে একযোগে প্রদর্শিত করতে হলে, পতাকাবিধি অনুযায়ী, পতাকাগুলিকে পৃথক পৃথক দণ্ডে স্থাপন করার নিয়ম আছে; ভারতের জাতীয় পতাকা সে ক্ষেত্রে এগুলির মধ্যস্থলে অথবা দর্শকের দৃষ্টি থেকে সর্ববামে অথবা পতাকামণ্ডলীতে অন্য পতাকার তুলনায় অন্তত এক পতাকা-প্রস্থ উচ্চতায় প্রদর্শিত হয়। জাতীয় পতাকার দণ্ড এই মণ্ডলীতে সবার আগে থাকে। যদি একই পতাকাদণ্ডে সব কটি পতাকা প্রদর্শিত করতে হয়, তবে জাতীয় পতাকা সবার উপরে থাকে। অন্যান্য পতাকার সঙ্গে শোভাযাত্রাকালে বাহিত হলে, জাতীয় পতাকা শোভাযাত্রার সম্মুখে অথবা সমাভিমুখী পতাকার সারিতে বাহিত হলে শোভাযাত্রার দক্ষিণে অবস্থান করে।
অন্তর্দ্বার প্রদর্শনী
কোনো সভাকক্ষে সভানুষ্ঠান বা অন্য কোনো প্রকার অন্তর্দ্বার জনসমাবেশের সময় বিধি অনুসারে পতাকাটিকে ডান দিকে (দর্শকের বাঁদিকে) রাখতে হয়। অর্থাৎ, সভাকক্ষে বক্তার পাশে প্রদর্শিত করতে হলে এটিকে বক্তার ডানদিকে রাখতে হয়। অন্য সময় এটিকে শ্রোতার ডানদিকে রাখতে হয়। right|170px পতাকাটির গেরুয়া রং শীর্ষে রেখে পূর্ণ প্রসারিত অবস্থায় প্রদর্শিত করতে হয়। পোডিয়ামের পশ্চাদস্থ দেওয়ালে লম্বভাবে প্রদর্শিত করতে হলে গেরুয়া ডোরাটিকে দর্শকদের দৃষ্টি অনুযায়ী বাঁদিকে রাখতে হয়; এবং পতাকারজ্জুটিকে শীর্ষে স্থাপিত হতে হয়।
যানবাহনে প্রদর্শনী
কেবলমাত্র রাষ্ট্রপতি, উপরাষ্ট্রপতি, প্রধানমন্ত্রী, রাজ্যপাল ও লেফট্যানেন্ট গভর্নরগণ, মুখ্যমন্ত্রীগণ, ক্যাবিনেট মন্ত্রীগণ ও ভারতীয় সংসদ ও রাজ্য বিধানসভার জুনিয়র ক্যাবিনেট সদস্যগণ, লোকসভা ও রাজ্য বিধানসভার অধ্যক্ষগণ, রাজ্যসভা ও রাজ্য বিধানপরিষদের চেয়ারম্যানগণ, সুপ্রিম কোর্ট ও হাইকোর্টের বিচারপতিগণ এবং সেনাবাহিনী, বিমানবাহিনী ও নৌবাহিনীর ফ্ল্যাগ-র‌্যাঙ্ক আধিকারিকবৃন্দই নিজেদের যানবাহনে জাতীয় পতাকা উড্ডয়নের অধিকারী। তারা যখনই প্রয়োজন বোধ করেন তখনই তাদের গাড়িতে জাতীয় পতাকা উড্ডয়ন করতে পারেন। এ ক্ষেত্রে পতাকাটি একটি পতাকাদণ্ডে গ্রথিত থাকে। দণ্ডটি বনেটের সম্মুখ-মধ্যভাগে অথবা গাড়ির সম্মুখ-দক্ষিণভাবে দৃঢ়ভাবে আবদ্ধ থাকে। যখন সরকারি গাড়িতে কোনো বিদেশি পদাধিকারী ভ্রমণ করেন, তখন তার দেশের পতাকা গাড়ির সম্মুখ-বামে ও ভারতের জাতীয় পতাকা গাড়ির সম্মুখ-দক্ষিণে প্রদর্শিত হয়। 200px|thumb|[[বেঙ্গালুরুর বিধানসৌধের উপর ভারতের জাতীয় পতাকা ও রাষ্ট্রীয় প্রতীক]] রাষ্ট্রপতি, উপরাষ্ট্রপতি বা প্রধানমন্ত্রী বিদেশ সফরে গেলে তাদের বিমানে জাতীয় পতাকা উড্ডয়ন করা হয়। যে দেশে ভ্রমণ করা হচ্ছে, সেই দেশের জাতীয় পতাকাও বিমানে উড্ডয়ন করা হয়। তবে মধ্যপথে অন্য কোনো দেশেও অবতীর্ণ হলে সৌজন্য স্মারক হিসেবে সেই দেশের জাতীয় পতাকাও উড্ডয়নের রীতি আছে। রাষ্ট্রপতি দেশের মধ্যে কোথাও সফরে গেলে বিমানের যে দিক দিয়ে ওঠেন ও অবতরণ করেন সেদিকে জাতীয় পতাকা প্রদর্শিত হয়। রাষ্ট্রপতি যখন বিশেষ ট্রেনে দেশের মধ্যে কোথাও সফর করেন, তখন ড্রাইভারের ইঞ্জিন থেকে যে স্টেশন-প্ল্যাটফর্ম থেকে ট্রেন ছেড়ে যাচ্ছে সেই দিকে মুখ করে জাতীয় পতাকা প্রদর্শিত হয়। বিশেষ ট্রেনটি যখন নিশ্চল অবস্থায় থাকে বা কোনো স্টেশনে থামার জন্য প্রবেশ করে কেবল তখনই জাতীয় পতাকা প্রদর্শিত হয়।
অর্ধনমন
কেবলমাত্র রাষ্ট্রপতির নির্দেশিকা অনুসারেই শোকের চিহ্ন হিসেবে জাতীয় পতাকা অর্ধনমিত রাখার রীতি আছে; রাষ্ট্রপতি সেক্ষেত্রে শোককালীন সময়সীমাও নির্ধারিত করে দেন। অর্ধনমিত করার আগে পতাকাটি একবার পূর্ণ উত্তোলিত করা হয়। আবার সূর্যাস্তের সময় অবনমিত করার আগেও একবার পূর্ণ উত্তোলিত করে তারপর অবনমিত করা হয়। কেবলমাত্র জাতীয় পতাকাই অর্ধনমিত করা হয়; অন্যান্য পতাকা স্বাভাবিক উচ্চতায় থাকে।
রাষ্ট্রপতি, উপরাষ্ট্রপতি ও প্রধানমন্ত্রীর মৃত্যুতে সারা দেশে জাতীয় পতাকা অর্ধনমিত রাখা হয়। লোকসভার অধ্যক্ষ ও সুপ্রিম কোর্টের প্রধান বিচারপতির মৃত্যুতে দিল্লিতে এবং কোনো কেন্দ্রীয় ক্যাবিনেট মন্ত্রীর মৃত্যুতে দিল্লি ও রাজ্য রাজধানীতে জাতীয় পতাকা অর্ধনমিত রাখা হয়। রাষ্ট্রমন্ত্রীদের মৃত্যুতে দিল্লিতে অর্ধনমিত রাখা হয়। রাজ্যপাল, লেফট্যানেন্ট গভর্নর ও রাজ্যের মুখ্যমন্ত্রীদের মৃত্যুতে সংশ্লিষ্ট রাজ্যে জাতীয় পতাকা অর্ধনমিত রাখা হয়।
অপরাহ্নে কোনো পদাধিকারীর মৃত্যুসংবাদ এসে পৌঁছলে যদি পরদিন সূর্যোদয়ের আগে অন্ত্যেষ্টি সম্পন্ন না হয় তবে পরদিন থেকে জাতীয় পতাকা উপরে উল্লিখিত স্থানকাল অনুসারে অর্ধনমিত থাকে। অন্ত্যেষ্টি স্থলেও জাতীয় পতাকা অর্ধনমিত রাখা হয়।
প্রজাতন্ত্র দিবস, স্বাধীনতা দিবস, গান্ধী জয়ন্তী ও জাতীয় সপ্তাহ (৬-১৩ এপ্রিল), রাজ্যের প্রতিষ্ঠাদিবস বা ভারত সরকার নির্ধারিত অন্য কোনো জাতীয় উৎসবের দিন কেবলমাত্র মৃতের শরীর যে ভবনে রক্ষিত থাকে সেই ভবন ছাড়া অন্য কোথাও অর্ধনমিত থাকে না। এই ক্ষেত্রে শরীর ভবন থেকে অপসৃত হলে পতাকা পূর্ণ উত্তোলিত করা হয়।
কোনো স্বতন্ত্র ক্ষেত্রে স্বরাষ্ট্র মন্ত্রকের নির্দেশ অনুসারে বিদেশি পদাধিকারীর মৃত্যুতে রাষ্ট্রীয় শোক পালন করা যেতে পারে। যদিও, কোনো বিদেশি রাষ্ট্রের রাষ্ট্রপ্রধান বা সরকারপ্রধানের মৃত্যুর পরে উপরে উল্লিখিত দিনগুলিতে ভারতীয় দূতাবাস জাতীয় পতাকা উত্তোলিত করতে পারে।
রাষ্ট্রীয়, সামরিক বা কেন্দ্রীয় আধাসামরিক বাহিনীর অন্ত্যেষ্টিতে মৃতদেহ বা কফিনের উপর আচ্ছাদিত করা হয়। গেরুয়া রংটি মৃতদেহ বা কফিনের উপর দিকে থাকে। তবে পতাকাটি কবরস্থ বা চিতায় ভষ্ম করা যায় না।
বিনষ্টীকরণ
জাতীয় পতাকা ক্ষতিগ্রস্ত হলে বা নোংরা হলে, এটিকে ফেলে দেওয়া বা অমর্যাদার সহিত নষ্ট করা যায় না। এটিকে লোকচক্ষুর অন্তরালে পুড়িয়ে বা পতাকার মর্যাদার সঙ্গে সামঞ্জস্যপূর্ণ অন্য কোনো পন্থায় নষ্ট করা হয়ে থাকে। এছাড়াও গঙ্গায় বিসর্জন দিয়ে বা সসম্মানে কবরস্থ করেও এটি বিনষ্ট করা যেতে পারে। পতাকা কে অসম্মান করা অনুচিত।
কেনটারবারি বিশ্ববিদ্যালয়
কেনটারবারি বিশ্ববিদ্যালয় নিউজিল্যান্ডের দ্বিতীয় প্রাচীনতম বিশ্ববিদ্যালয়।
নিউজিল্যান্ড বিশ্ববিদ্যালয় এর একটি অন্তর্ভুক্ত কলেজ হিসেবে ১৮৭৩ সালে এটি যাত্রা শুরু করে। এটির আসল ক্যাম্পাস ছিল ক্রিস্টচার্চ সেন্ট্রাল সিটিতে। কিন্তু, ১৯৬১ সালে এটি একটি বিশ্ববিদ্যালয়ের মর্যাদা লাভ করে এবং এর পুরাতন ক্যাম্পাস থেকে নতুন ক্যাম্পাসে স্থানান্তরিত হয়। ১৯৭৫ সালের ১ মে এই স্থানান্তর সম্পূর্ণ হয়। বর্তমানে বিশ্ববিদ্যালয়টি কয়েকটি অনুষদে ডিগ্রি প্রদান করে, এর মধ্যে উল্লেখযোগ্য হল মানবিক অনুষদ, ব্যবসা, শিক্ষা, চারুকলা, প্রকৌশল, আইন, সঙ্গিত, সমাজ কর্ম, বিজ্ঞান, খেলাধুলা প্রশিক্ষণ ইত্যাদি।
ক্যাম্পাস
বিশ্ববিদ্যালয়ের ক্যাম্পাসের আয়তন প্রায় । এটির মূল ক্যাম্পাস নিউজিল্যান্ডের ক্রিস্টচার্চ শহরের ইলাম শহরতলীতে অবস্থি। বিশ্ববিদ্যালয়টিতে তিনটি গ্রন্থাগার রয়েছে। এটির কেন্দ্রীয় গ্রন্থাগার অবস্থিত পুয়াকা-জেমস হেইট ভবনে।
বিশ্ববিদ্যালয়টিতে শিক্ষার্থীদের থাকার জন্য দশটি ছাত্রাবাস রয়েছে। যেখানে প্রায় ২,২৭৯ জন শিক্ষার্থী বসবাস করতে পারে। এই দশটির মধ্যে ইলাম এপার্টমেন্ট এবং ইউনিভার্সিটি হল সবচেয়ে বড়।
গওয়ালান
গওয়ালান একটি বলিউড চলচ্চিত্র। এটি ১৯৪৬ সালে মুক্তি পেয়েছিল।
১৮১৪
জানুয়ারি-মার্চ
১ ফেব্রুয়ারি ১৮১৪ খ্রীস্টাব্দঃ ফ্রান্সের রুথেইর নামক স্থানে একটি রক্তক্ষয়ী যুদ্ধ সংঘটিত হয় যা রুথেইর যুদ্ধ নামে পরিচিত। এই যুদ্ধে ফ্রান্সের পক্ষে নেপোলিয়ন বোনাপার্ট এবং প্রুশিয়ার পক্ষে ব্লুচের নেতৃত্ব দেন।
জুলাই-সেপ্টেম্বর
২৫ জুলাই ১৮১৪ খ্রীস্টাব্দের এই দিনে স্টিম লোকোমেটিভ বা বাস্পীয় রেল ইঞ্জিনের সফল পরীক্ষা চালানো হয়। ব্রিটিশ প্রকৌশলী জর্জ স্টিফেনসন লোকোমেটিভ আবিষ্কার করেন।তাকে রেলযোগাযোগের জনক বলা হয়। বাষ্পীয় রেল ইঞ্জিন আবিস্কৃত হওয়ায় যোগাযোগ ক্ষেত্রে ব্যাপক পরিবর্তন আসে।
১৮১৫
১৮১৫ গ্রেগরীয় বর্ষপঞ্জির একটি সাধারণ বছর।
হামজোলি (১৯৪৬-এর চলচ্চিত্র)
হামজোলি একটি বলিউড চলচ্চিত্র। এটি ১৯৪৬ সালে মুক্তি পেয়েছিল।
সাইটোসল
ইউক্যারিওটিক কোষ এর ক্ষেত্রে, কোষের মধ্যবর্তী সাইটোসল, যা সাইটোপ্লাজমের অংশ এবং সাইটোসল বিভিন্ন অরগান্যালস যেমন- প্লাসটিড এবং মাইটোকন্ড্রিয়া পৃথক করেছে একে অপরের থেকে কিন্তু কখনই তাদের মধ্যেকার জলীয় পদার্থর আকৃতি অথবা গঠন নষ্ট না করে। সাইটোসল হল জলীয় অংশ যা অরগান্যালস গুলির চারপাশে বিরাজমান এবং কোষ নিউক্লিয়াসগুলি্কে পৃথক করে। প্রোক্যারিওটিক কোষের ক্ষেত্রে মেটাবলিসম এর বিভিন্ন রাসায়নিক ক্রিয়া অধিকাংশই সাইটোসলে সম্পন্ন হয়। কিছু কিছু রাসায়নিক ক্রিয়া ঝিল্লী পর্দা অথবা পেরিপ্লাজমিক অংশে হয়। ইউক্যারিওটিক কোষেও অধিকাংশ মেটাবলিক রাসায়নিক ক্রিয়া সাইটোসলেই হয়, বাকী রাসায়নিক ক্রিয়া অরগান্যালস এর মধ্যে সম্পন্ন হয়।
সাইটোসল হল জলের দ্রবনীয় বিভিন্ন পদার্থর জটিল মিশ্রণ। সাইটোসলের বেশির ভাগ অংশই জলীয়। তবে কোষের ভেতরের আকৃতি এবং বৈশিষ্ট কিরকম তা এখনও বোঝা যায়নি। সাইটোসলে প্রাপ্ত আয়নের ঘনত্ব বিশেষতঃ সোডিয়াম এবং পটাশিয়াম এক্সট্রা সেলুলার ফ্লুইড এর থেকে পৃথক হয়। আয়নের ঘনত্বের এই পার্থক্যটা খুব জরুরী ওসমোরেগুলেশন, কোষের সিগন্যাল প্রেরন ইত্যাদি পদ্ধতিগুলির জন্য। এছাড়া এন্ডোক্রাইন, নার্ভ এবং মাসল কোষের মধ্যে অ্যাকশন-পোটেনসিয়াল ক্রিয়া বজায় রাখার জন্য। সাইটোসল, জলীয় অংশ ছাড়াও অনেকটা পরিমানে ম্যাক্রো মলিকিউলস থাকে। যারা অন্যান্য মলিকিউলসের আচরনের সাথে নিজেদের সামঞ্জস্য বজায় রাখে, এই পদ্ধতিকে ম্যাক্রো মলিকিউলার ক্রাউডিং বলে।
পূর্বে সাইটোসলকে বিভিন্ন মলিকিউলসের সরল দ্রবন মনে করা হত কিন্তু সাইটোসলে বিভিন্ন প্রকার প্রক্রিয়া সম্পন্ন হয়। এখানে যেমন ক্যালসিয়াম এর মতো ছোট কনার অথবা মলিকিউলসের কনসেন্ট্রেশন গ্রেডিয়েন্ট আবার উৎসেচক এর দীর্ঘ এবং জটিল প্রক্রিয়া যা একসাথে বিভিন্ন মেটাবলিক পাথওয়েকে চালনা করে। আবার প্রোটিন কমপ্লেক্স যেমন-প্রটিওজোম এবং কার্বক্সিজোম এইগুলি সাইটোসলের পৃথক অংশ।
সংজ্ঞা
সাইটোসল কথাটি প্রথম ব্যবহার করা হয় ১৯৬৫ সালে এইচ এ লার্ডে র দ্বারা, আলট্রাসেন্ট্রিফিউগেশনএর ফলে কোষের অবদ্রব্য অংশ পড়ে থাকে এবং কোষের ভাঙ্গনের ফলে যে তরল পাওয়া যেত তাকে বোঝানো হত। কিন্তু কোষ ভাংগনের ফলে দ্রাব্য তরল এবং কোষ সাইটোপ্লাজমের দ্রাব্য অংশ একই নয়, সাধারনত একে সাইটোপ্লাসমিক ফ্রেকশন বলে। বর্তমানে সাইটোসল বলতে বোঝানো হয় কোনো সম্পূর্ণ কোষের সাইটোপ্লাজমের তরল অবস্থা। সাইটোপ্লাসমের মধ্যস্থ অরগ্যানিলস ব্যতীত বাকি অংশকে সাইটোসল বলা হয়। কোনো রকম ভ্রান্ত ধারণা যাতে তৈরী না হয়, তাই সাইটোসল বোঝাতে ভগ্ন কোষের নির্যাস এবং সম্পূর্ণ কোষের দ্রাব্য অংশ উভয়ই বোঝানো হয় এবং জলীয় সাইটোপ্লাজম বলতে বোঝানো হয় জীবিত সাইটোপ্লাজমের জলীয় অংশ।
ধর্ম এবং উপাদান
সাধারণতঃ কোষের আয়তন অনুসারে সাইটোসল এর ধর্মের অথবা বৈশিষ্ট্যের পরিবর্তন লক্ষ্য করা যায়। উদ্ভিদ এর ক্ষেত্রে মুখ্য প্রকোষ্ঠ হল বয়োর কেন্দ্রীয় ভ্যাকুওল। সাইটোসলের প্রধান উপাদান হল জল এবং জলে দ্রাব্য বিভিন্ন আয়নস, ছোট কনা অথবা মলিকিউলস এবং জলে দ্রাব্য বৃহৎ মলিকিউলস যেমন-প্রোটিন। বেশিরভাগ প্রোটিন ব্যতীত কণাগুলির আণবিক ভর থাকে যা ৩০০ ডাল্টন এর কম হয়। এই ক্ষুদ্র মলিকিউলগুলির কার্যকারিতা জটিল এবং ভিন্নধর্মী। এই ক্ষুদ্র কণাগুলি বিভিন্ন বিপাক ক্রিয়ার সাথে যুক্ত এবং বিপাকজাত কনার সাথে মিশে থাকে। যেমন-২০০০০০ রকমের ভিন্ন ভিন্ন খুদ্র কনা উদ্ভিদ কোষে পাওয়া যায়, কিন্তু কখনই তা একটি কষে অথবা একই প্রজাতির মধ্যে সব কণা পাওয়া অসম্ভব। একটি মাত্র কোষ যেমন- Escherichia coli অথবা Saccharomyces cerevisiae এ বিপাকজাত কনা প্রায় ১০০০ সংখ্যক উতপন্ন হয়।
লাল শুকরা ওঁরাও
লাল শুকরা ওঁরাও (২ মার্চ ১৯১১ – ৩০ মে ২০০১) ছিলেন একজন বিশিষ্ট স্বাধীনতা সংগ্রামী চারণ কবি, উত্তরবঙ্গের কৃষক আন্দোলনের অন্যতম সৈনিক। ভারতের কমিউনিস্ট পার্টি মার্কসবাদীর সর্বক্ষণের কর্মী ছিলেন তিনি।
সাইটোসল
ম্যাক্রো-মলিকিউলস
প্রোটিনের কণা কোষ পর্দার অথবা সাইটোস্কেলিটন এর সাথে যুক্ত হয় না কিন্তু এরা সাইটোসলে দ্রাব্য। কোষের মধ্যে প্রোটিন পরিমান খুব বেশি ২০০মিগ্রা/মিলি যা সাইটোসলের ২০-৩০% আয়তন পূর্ন করে।
লাল শুকরা ওঁরাও
সংক্ষিপ্ত জীবনী
লাল শুকরা ওঁরাও এর জন্ম ১৯১১ খ্রিস্টাব্দের ২ মার্চ ব্রিটিশ ভারতের অধুনা  পশ্চিমবঙ্গের জলপাইগুড়ি জেলার টুনাবাডি চা বাগানে। বসবাস করতেন  মালবাজারের মেটেলিতে। তিনি নিজের চেষ্টায় সামান্য লেখাপড়া শেখেন। আঞ্চলিক সাদরি ভাষায়  তিনি গান রচনা করে নিজের সুরেই গাইতেন। ১৯৪৫ খ্রিস্টাব্দে বামপন্থীরা মালবাজারের ডাকবাংলো ময়দানে বিরাট প্রকাশ্য সম্মেলনে করেন। সেখানে কেন্দ্রীয়ভাবে চা-শ্রমিক সংগঠন গঠিত হয়। ওই সময়েই তেভাগা আন্দোলনও ছড়িয়ে পড়ে উত্তরবঙ্গের বেশ কিছু জনপদের সঙ্গে মালবাজারেও। তেভাগা আন্দোলনে কৃষকদের এবং স্থানীয় চা-শ্রমিকদের জাগিয়ে তুলতে মালবাজারে গিয়ে স্বরচিত গান শুনিয়ে যেতেন মেটেলির বাসিন্দা লাল শুকরা ওঁরাও তার বোন বুধাকে সঙ্গে নিয়ে। আন্দোলনকে গানে ছড়িয়ে দেওয়ার তার উদ্যোগের তুলনা চলত চারণকবি  মুকুন্দ দাসের। নিজস্ব স্বকীয়তায় তিনি গানের মাধ্যমে জমির ফসলের অধিকার জানাতেন কৃষকদের - চা-শ্রমিকদের অত্যাচার বিরুদ্ধে সংগঠিত করতেন। শুকরা ওঁরাও শুরু থেকেই বামপন্থীদের সঙ্গে এমনভাবে যুক্ত হয়ছিলেন যে, ডুয়ার্স-চালসা-মেটেলি এলাকার সবাই চিনত লাল শুকরা নামে এবং আর স্থানীয়ভাবে বামপন্থীদের পার্টি (সিপিএম) পরিচিত ও জনপ্রিয হয় 'শুকরা ওঁরাও'র লাল পার্টি' নামে। মেটলি ব্লকের মঙ্গলবাড়ির গয়ানাথের খেলানে তেভাগা আন্দোলনের সক্রিয় কর্মী ছিলেন তিনি। জলপাইগুড়ি জেলার গ্রাম থেকে গ্রামান্তরে অত্যাচারিত কৃষক ও চা-শ্রমিকদের বিপদে-আপদে পাশে গিয়ে দাঁড়াতেন। জরুরি অবস্থার সময় তার পাণ্ডুলিপি তছনছ করে দিলেও তিনি ক্ষান্ত হননি। ভারত সরকার পরে তাকে তাম্রপত্র দিতে চাইলে, তিনি তা গ্রহণ করেননি। ১৯৯৮ খ্রিস্টাব্দে পশ্চিমবঙ্গ সরকারের তথ্য ও সংস্কৃত দপ্তর তাকে লালন পুরস্কারে সম্মানিত করে।
সাইটোসল
ম্যাক্রো-মলিকিউলস
প্রোক্যারিওটিক কোষের সাইটোসল কোষের জিনোম বহন করে এবং এই গঠনযুক্ত অংশকে নিউক্লিয়োড বলে। এগুলি হল ডিএনএ এর অংশ এবং এই প্রক্রিয়ায় যুক্ত প্রোটিন, যারা ব্যাকটেরিয়ার ক্রোমোজোম এবং প্লাসমিড ট্রান্সক্রিপশন এবং রেপ্লিকেশন নিয়ন্ত্রণ করে। ইউক্যারিওটিক্সদের ক্ষেত্রে কোষ নিউক্লিয়াসের ভেতরে জিনোমের বিভিন্ন প্রক্রিয়া ঘটে এবং কোষ নিউক্লিয়াস থেকে সাইটোসলকে পৃথক করছে নিউক্লিওরন্ধ্রগুলি যারা ১০ ন্যানোমিটার আকারের বড় মলিকিউলের মুক্ত ব্যাপন প্রক্রিয়া বাধার সৃষ্টি করে।
লাল শুকরা ওঁরাও
সংক্ষিপ্ত জীবনী
শ্রমিক-কৃষকদের স্মৃতিচারণায় তার গানের নমুনা— 'মালবাজার আনা যানা/ মাটিয়ালি থানা রে/ শুনো ভাই স্বাধীন দেশকা গানা রে/ এক বিতা পেট লিগিন/ গিলি জেল খানারে/ শুনো ভাই স্বাধীন দেশকা গানা রে।’ "লহুকে পানি খাইকে পাইসা কামাইলি হায় রে ওহি পাইসায় বাঙেলা বানাইলি মজদুর রহলো ভাঙা ঘরে...”
সাইটোসল
কার্যকারিতা
সাইটোসল কোনো একটি কার্য সম্পন্ন করেনা,কষের বিভিন্ন প্রক্রিয়ায় অংশগ্রহণ করে। উদাহরণ স্বরূপ, ঝীল্লিপর্দা থেকে কোষের মধ্যবর্তী অংশ যেমন-নিউক্লিয়ার্স কোষ ট্রান্সডাকশন এ সক্রিয় ভূমিকা পালন করে। মাইটোসিস পদ্ধতিতে কোষ বিভাজনের সময় যে নিউক্লিয়ার মেমব্রেন বিভক্ত হয় অর্থাৎ সাইটোকাইনেসিস এর বিভিন্ন প্রক্রিয়া সাইটোসলে সম্পন্ন হয়। সাইটোসল এর অপর গুরুত্ব পূর্ন কাজ হল- বিপাক ক্রিয়াজাত কনা অথবা মলিকিউলগুলিকে তাদের উৎপত্তি স্থল থেকে, যে অঞ্চলে এই কনাগুলি ব্যবহৃত হবে, সেই অঞ্চলে অথবা স্থানে পৌঁছে দেওয়া। জলে দ্রাব্য কনা যেমন- অ্যামিনো অ্যাসিড দের পৌঁছে দেওয়ার কাজটি তুলনামূলক সহজ কারণ এই কনাগুলি সহজেই সাইটোসলে ব্যাপন ক্রিয়ার মাধ্যমে চালিত হয় কিন্তু জলে অদ্রাব্য মলিকিউলস যেমন- ফ্যাটি অ্যাসিড অথবা স্টেরল ইত্যাদি কনা সাইটোসল এর মধ্যে দিয়ে চালিত হতে গেলে কিছু নির্দিষ্ট বাইন্ডিং প্রোটিন এর প্র্যোজন হয়, যারা কনাগুলিকে কোষ পর্দার ভিতরে প্রবেশ করতে সাহায্য করে।
লাল শুকরা ওঁরাও
মৃত্যু
অকৃতদার চারণকবি ও তেভাগা আন্দোলনের অন্যতম সৈনিক ২০০১ খ্রিস্টাব্দে ৩০ মে প্রয়াত হন। পশ্চিমবঙ্গ সরকারের আদিবাসী উন্নয়ন বিভাগ ২০১৩-১৪ খ্রিস্টাব্দে 'আদিবাসী গুণিজন সম্বর্ধনা' জানাতে লাল শুকরা ওঁরাও স্মৃতি পুরস্কার সূচনা করে।
দাগ (২০২২-এর চলচ্চিত্র)
দাগ(ইংরেজি:Daag) হচ্ছে সঞ্জয় সোমাদ্দার পরিচালিত ২০২২ সালের একটি বাংলাদেশী সামাজিক চলচ্চিত্র। চলচিত্রটিতে প্রধান চরিত্রে অভিনয় করেছেন মোশাররফ করিম ও তাহিয়া তাজিন খান আয়েশা ।
মুক্তি
চলচ্চিত্রটি ১০ নভেম্বর ২০২২ তারিখে অনলাইন স্ট্রিমিং প্ল্যাটফর্ম চরকিতে মুক্তি পায়।
জাতীয় সড়ক ১৬৬ (ভারত)
জাতীয় সড়ক ১৬৬ (এনএইচ ১৬৬) হল ভারতের একটি জাতীয় সড়ক। এটি মহারাষ্ট্রের রত্নগিরি থেকে সোলাপুর পর্যন্ত অগ্রসর হয় এবং এটি জাতীয় মহাসড়ক ৬৬-এর একটি শাখা। এটি মহারাষ্ট্রের বিদর্ভ অঞ্চলের সাথে কোঙ্কন অঞ্চলের সংযোগকারী একটি প্রধান সড়ক।
পথ
রত্নগিরি - কোলাপুর - সাংলি - মিরাজ - সোলাপুর
রায়নগর ইউনিয়ন
রায়নগর ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
অবস্থান
মহাস্থান হতে প্রায় ৩ কিলোমিটার দূরে করতোয়া নদীর তীরে ইউনিয়নটি অবস্থিত।
আয়তন
এই ইউনিয়নের মোট আয়তন ২০.১০ বর্গকিলোমিটার।
ইতিহাস
প্রাচীন যুগে এই এলাকাতে হিন্দু ধর্মীয় অনুসারীরা বসবাস করত। এবং এই এলাকায় বসবাস করত রায় বংশের লোকেরা। তাদের বংশের নাম অনুসারে এই প্রাচীন এলাকার নাম হয়েছে রায়নগর।
প্রশাসনিক কাঠামো
এই ইউনিয়নে ২৩টি গ্রাম ও ১৭টি মৌজা নিয়ে গঠিত।
জনপ্রতিনিধি
ইউনিয়নের বর্তমান চেয়ারম্যান শফিকুল ইসলাম শফি
টিম মারতাগ
টিমোথি জেমস মারতাগ (জন্ম: ২ আগস্ট, ১৯৮১) লন্ডনের ল্যাম্বেথে জন্মগ্রহণকারী আইরিশ ক্রিকেটার। বামহাতি ব্যাটসম্যান ও ডানহাতি ফাস্ট মিডিয়াম বোলার মারতাগ বর্তমানে আয়ারল্যান্ড ক্রিকেট দলের হয়ে প্রতিনিধিত্ব করছেন। কাউন্টি ক্রিকেটে মিডলসেক্স দলের হয়ে খেলছেন। সারে দলের হয়ে খেলার সময় তিনি বহুবার দলকে তার ব্যাটিং নৈপুণ্য প্রদর্শন করে পরাজয়ের হাত থেকে বাঁচিয়েছেন। ২০০০ সালের আইসিসি অনূর্ধ্ব-১৯ ক্রিকেট বিশ্বকাপে ইংল্যান্ড দলের সদস্য ছিলেন।
খেলোয়াড়ী জীবন
মূলতঃ তার খেলোয়াড়ী জীবন শুরু হয় সারে দলের পরিবর্তিত বোলাররূপে। ২০০৫ সালে বেশ কয়েকজন বোলার আঘাতপ্রাপ্ত হলে তিনি নিজেকে মেলে ধরেন। টুয়েন্টি২০ কাপে মিডলসেক্সের বিপক্ষে ২৪ রানে ৬ উইকেট নেন যা সংক্ষিপ্ত ক্রিকেট ক্রীড়ায় একসময় সেরা বোলিং পরিসংখ্যানে অন্তর্ভুক্ত হয়েছিল। ২০০৬ মৌসুমে কাউন্টি চ্যাম্পিয়নশীপে সারে দলের হয়ে মাত্র দু’টি খেলায় অংশগ্রহণের সুযোগ পান। ফলশ্রুতিতে তিনি অন্য ক্লাব খুঁজতে শুরু করেন।
আন্তর্জাতিক ক্রিকেট
সাসেক্স এবং আয়ারল্যান্ডের ব্যাটসম্যান এড জয়েসের সাথে ২০১১ সালে আয়ারল্যান্ডকে বিশ্ব ক্রিকেট অঙ্গনে তুলে ধরার লক্ষ্যে মারতাগের অন্তর্ভুক্তির বিষয়ে আলোচনা করেন। তার দাদা ডাবলিনে জন্মগ্রহণ করেছিলেন। ফলশ্রুতিতে ঐ বছরেরই অক্টোবর মাসে তিনি আইরিশ নাগরিকত্ব লাভের জন্য আবেদন করেন ও জানুয়ারি, ২০১২ সালে তার আবেদন মঞ্জুর হয়। এরপর ২০১২ সালের মার্চে সংযুক্ত আরব আমিরাতে অনুষ্ঠিত আইসিসি বিশ্ব টুয়েন্টি২০ বাছাইপর্বে আয়ারল্যান্ড দলের সদস্যরূপে নির্বাচিত হন। কিন্তু তিনি ১৪-সদস্যের দলে সংরক্ষিত খেলোয়াড় হিসেবে ছিলেন।
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য মারতাগসহ ১৫-সদস্যের চূড়ান্ত তালিকা প্রকাশ করে। কিন্তু ৭ জানুয়ারি পা ভেঙ্গে গেলে চিকিৎসকের পরামর্শক্রমে তাকে দল থেকে প্রত্যাহার করে নেয়া হয়। ১৮ জানুয়ারি, ২০১৫ তারিখে তার পরিবর্তে ম্যাক্স সোরেনসেনকে দলে অন্তর্ভুক্ত করা হয়।
ব্যক্তিগত জীবন
মারতাগ জন ফিশার বিদ্যালয়ে অধ্যয়ন করেন। তার চাচা অ্যান্ডি মারতাগ হ্যাম্পশায়ার কাউন্টি ক্রিকেট ক্লাবের সদস্য ছিলেন। এছাড়াও তার ছোট ভাই ক্রিস মারতাগ প্রথম-শ্রেণীর ক্রিকেটে সারে কাউন্টি ক্রিকেট ক্লাবের প্রতিনিধিত্ব করেছেন।
ফনী ভূষণ মজুমদার
প্রথম জীবন
ফনী ভূষণ মজুমদারের জন্ম ১৯০১ সালে মাদারীপুর জেলার রাজৈর উপজেলার সেন্দিয়া গ্রামে। পিতার নাম সতীশ চন্দ্র মজুমদার এবং তিনি প্রথমে মাদারীপুর উচ্চ বিদ্যালয়ে, পরে বাঁকুড়া কলেজ এবং কলকাতার বিদ্যাসাগর কলেজে পড়াশুনা করেন। তিনি সুরেন্দ্রনাথ কলেজ, কলকাতা থেকে আইন বিষয়ে পড়াশুনা করেন।
পেশাগত জীবন
তিনি ১৯১৯ সালে বিপ্লবী দলে যোগ দেন এবং গুপ্ত সমিতির সদস্য হিসেবে কাজ করেন। তিনি ১৯২৫ সালে মাদারীপুর শান্তি সেনাবাহিনীর সক্রিয় কর্মী ছিলেন। রাজনৈতিক কর্মকাণ্ডের কারণে তিনি ১৯৩০ থেকে ১৯৩৮ সাল পর্যন্ত কারাভোগ করেন। তিনি নেতাজী সুভাষচন্দ্র বসুর ঘনিষ্ঠ সহকর্মী ছিলেন তিনি ১৯৪০ সালে সুভাষচন্দ্র বসু সঙ্গে হলওয়েল মনুমেন্ট অপসারণ আন্দোলনে অংশ নিয়ে গ্রেফতার হন। তিনি জেল থেকে মুক্তি পান ১৯৪৬ সালে।
তিনি ১৯৪৮ সালে মাদারীপুর মহকুমা তাঁতী সমবায় সমিতি গঠন করেন । ভাষা আন্দোলনে সক্রিয় ভুমিকার কারণে তিনি ১৯৪৮ সালে এবং ১৯৪৯ থেকে ১৯৫৩ সাল পর্যন্ত সময়ে কয়েকবার গ্রেপ্তার হন। ১৯৪৯ সাল থেকে তিনি আওয়ামী মুসলিম লীগের সঙ্গে যুক্ত ছিলেন। ১৯৫৪ সালে তিনি মাদারীপুর-গোপালগঞ্জ নির্বাচনী এলাকা থেকে প্রাদেশিক পরিষদে নিরবান করেন। তিনি যুক্তফ্রন্টের প্রার্থী ছিলেন।১৯৫৮ সালে সামরিক আইন জারী হলে তিনি গ্রেপ্তার হন এবং ১৯৬২ সালে মুক্তি পান। তিনি পাকিস্তান নিরাপত্তা আইনে ১৯৬৫ সালে গ্রেপ্তার হন। ঊনসত্তরের গণঅভ্যুত্থান চলাকালীন তিনি ১৯৬৯ সালে মুক্তি পান।
ফনী ভূষণ মজুমদার ১৯৭০ সালে বাংলাদেশ আওয়ামী লীগ থেকে পুর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধের সময় দক্ষিণ-পশ্চিম আঞ্চলিক কাউন্সিল, অঞ্চল-২ -এর(যশোর-ফরিদপুর) চেয়ারম্যানের দায়িত্ব পালন করেন। তিনি স্বাধীন বাংলাদেশের পক্ষে জনমত গঠনের জন্য ভারতের বিভিন্ন অঞ্চল সফর করেন। এ সময় তিনি ভারতের লোকসভায়ও ভাষণ দেন।
১৯৭২ সালে বঙ্গবন্ধু শেখ মুজিবুর রহমানের সরকারে তিনি খাদ্যমন্ত্রী ছিলেন। শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রী ছিলেন। তিনি ১৯৭৭ সালে সামরিক আইনে গ্রেপ্তার হন। ১৯৭৯ সালের নির্বাচনে আওয়ামী লীগের প্রার্থী হিসেবে তিনি জাতীয় সংসদ সদস্য নির্বাচিত হন।
মৃত্যু
১৯৮১ সালের ৩১ অক্টোবর তার মৃত্যু হয়।
আরও দেখুন
মোশতাক আহমেদ মন্ত্রিসভা
সুবিবেচক চিন্তন
সুবিবেচক চিন্তন বা বিচক্ষণ চিন্তন (Critical thinking) বলতে এক ধরনের বুদ্ধিবৃত্তিকভাবে শৃঙ্খলাবদ্ধ, সযত্ন, নির্দিষ্ট লক্ষ্য অভিমুখী ও সমস্যাকেন্দ্রিক জটিল সুবিবেচনামূলক তথা বিচক্ষণ চিন্তন প্রক্রিয়াকে বোঝায় যার মাধ্যমে কোনও ব্যক্তি ব্যক্তিগত অনুভূতি বা মতামত পরিহার করে পক্ষপাতমুক্ত মন নিয়ে, সংশয়বাদী দৃষ্টিকোণ থেকে ও নৈর্ব্যক্তিকভাবে কোনও পরিস্থিতি, বিষয় বা ধারণা সম্পর্কে বিভিন্ন উৎস থেকে (যেমন বাস্তব ঘটনা, পর্যবেক্ষণ, সাক্ষ্যপ্রমাণ, অভিজ্ঞতা, গভীর চিন্তা, যুক্তি বা যোগাযোগ থেকে) প্রাপ্ত তথ্য সক্রিয়ভাবে ও দক্ষভাবে নির্দিষ্ট মানদণ্ডের প্রেক্ষিতে বিশ্লেষণ, মূল্যায়ন ও সংশ্লেষণ করে যৌক্তিক  বস্তুনিষ্ঠ বিবেচনাভিত্তিক একটি সম্ভাব্য সমাধান, মত, অনুমান বা সিদ্ধান্তে  উপনীত হয় ও সেটির বৈধতা পরীক্ষা করে দেখে।
সুবিবেচক চিন্তন আত্ম-নির্দেশিত, আত্ম-শৃঙ্খলাবদ্ধ, আত্ম-নজরদারিকৃত ও আত্ম-সংশোধনকারী চিন্তন। সুবিবেচক চিন্তন প্রক্রিয়াতে ত্বরিত কোনও সিদ্ধান্ত নেয়া হয় না, এমনকি শক্তিশালী সাক্ষ্যপ্রমাণ থাকা সত্ত্বেও অনেক সময় বিচারবিবেচনা মুলতবি রাখা হয়, প্রশ্নাতীত কোনও ভাবাদর্শ বা ধর্মীয় দৃষ্টিকোণ থেকে যুক্তিনির্মাণ করা পরিহার করা হয় এবং নিয়মিতভাবে একটি কলনবিধি (অ্যালগোরিদম) ব্যবহার করে কোনও প্রশ্নের উত্তর প্রদানের চেষ্টা করা হয়। এতে বুদ্ধিবৃত্তিক নিয়মানুবর্তিতা ও দক্ষতার প্রয়োগ ঘটানো হয়। এটি পারিপার্শ্বিক প্রেক্ষিতের প্রতি সর্বদা সংবেদনশীল থাকে, কিছু নির্দিষ্ট মানদণ্ডের উপর নির্ভর করে ও আত্ম-সংশোধনশীল। সুবিবেচক চিন্তনের সাথে সাধাণত নৈতিক চিন্তনের কোনও সম্পর্ক নেই। এটি একটি বুদ্ধিবৃত্তিক প্রক্রিয়া। এটি স্পষ্টতা, সঠিকতা, সূক্ষ্মতা, পূর্বাপর সামঞ্জস্য, প্রাসঙ্গিকতা, নির্ভরযোগ্য সাক্ষ্যপ্রমাণ, উত্তম যুক্তি, গভীরতা, ব্যাপ্তি ও ন্যায্য পক্ষপাতহীনতার মতো মূল্যবোধগুলির উপর নির্ভরশীল।
সুবিবেচক চিন্তন একটি জটিল প্রক্রিয়া এবং এর অনেকগুলি উপাংশ বিদ্যমান। প্রথম ধাপ হল পর্যবেক্ষণ: একজন ব্যক্তি তার পারিপার্শ্বিক পরিবেশের কোনও কিছু যত্নের সাথে ও সঠিকভাবে পর্যবেক্ষণ করে, যে পর্যবেক্ষণ সম্পর্কে সে এক ধরনের অনিশ্চয়তা বা দ্বিধা অনুভব করে, ফলে সে সেই অনুভূতিটি দূর করে সন্তুষ্ট হবার সংকল্প গ্রহণ করে। অতঃপর সে যে প্রশ্নটির উত্তর খুঁজতে হবে, সেটিকে পরিস্কারভাবে সূত্রায়িত করে। এ ব্যাপারে সে প্রাসঙ্গিক সমস্ত বিষয় বা ধারণার পরিস্কার ও পূর্ণাঙ্গ সংজ্ঞা প্রদান করে। এরপরে সে কল্পনা ও সৃষ্টিশীলতা কাজে লাগিয়ে সম্ভাব্য উত্তরগুলি নিয়ে চিন্তা করে। এরপর প্রদত্ত তথ্য থেকে যুক্তিযুক্তভাবে অনুমানে উপনীত হয়ে বিকল্প উত্তরগুলির বৈধতা নিয়ে চিন্তা করে। দরকার হলে একটি পরীক্ষা নকশা করে তার যৌক্তিক অনুমান নিশ্চিত করার চেষ্টা করে। সে সমস্যা সমাধানের জন্য প্রাসঙ্গিক, নির্ভরযোগ্য, গ্রহণযোগ্য, বিশ্বাসযোগ্য তথ্য সংগ্রহ ও বিন্যস্ত করে। এ কাজে সে পক্ষপাতহীনভাবে বিভিন্ন পরস্পরবিরোধী মত, যুক্তি ও সিদ্ধান্ত সংগ্রহ করে ও  ন্যায্যভাবে সেগুলির ওজন নির্ণয় করে। সে যুক্তির বৈধতা বিশ্লেষণ করতে পারে। বিদ্যমান সাক্ষ্যপ্রমাণ ও যুক্তির ভিত্তিতে কতটুকু আস্থার সাথে কোনও সিদ্ধান্ত গ্রহণ করা যায়, সেটি নির্ণয় করাও তার একটি কাজ। এছাড়া একজন সুবিবেচক চিন্তাকারী বাইরের পৃষ্ঠতলের পেছনে লুক্কায়িত কোনও মিথ্যা বা অন্যায্য পূর্বানুমান ও পক্ষপাত শনাক্ত করে থাকে। সে কোনও বিশেষ মত অতিরিক্ত আকর্ষণীয় করতে ব্যবহৃত কুযুক্তি বা মিথ্যা যুক্তি বা মনজয়মূলক বাগালংকারের কৌশলগুলিও শনাক্ত করতে পারে।
ছুংছিং
ছুংছিং (, আ-ধ্ব-ব: [ʈʂʰʊ̌ŋ.tɕʰîŋ]; ), যাকে অতীতে চুংকিং নামেও ডাকা হত, গণচীনের দক্ষিণ-পশ্চিম ভাগের একটি শহর। এটি প্রাদেশিক মর্যাদাবিশিষ্ট ও সরাসরি কেন্দ্রশাসিত বৃহত্তর ছুংছিং পৌরসভার অন্তর্গত। বৃহত্তর ছুংছিং পৌরসভার মোট আয়তন ৮২০০০ বর্গকিলোমিটার। পৌরসভাটির পশ্চিমে সিছুয়ান প্রদেশ, উত্তরে শাআনশি প্রদেশ, পূর্বে হুপেই প্রদেশ, দক্ষিণ-পূর্বে হুনান প্রদেশ ও দক্ষিণে কুইচৌ প্রদেশ। বৃহত্তর ছুংছিং পৌরসভাতে ২০১৫ সালের প্রাক্কলন অনুযায়ী ৩ কোটি লোকের বাস, যার মধ্যে ১ কোটি ৮৩ লক্ষ লোক পৌর এলাকাতে বাস করে। প্রায় ৮৫ লক্ষ লোক মূল ছুংছিং শহরের ভেতরে বাস করে। সমগ্র পৌরসভাকে শহর হিসেবে গণ্য করা হলে ছুংছিং চীনের বৃহত্তম শহর। তবে ছুংছিং পৌরসভার অন্তর্গত ফুলিং এলাকা, ওয়ানচৌ এলাকা ও ছিয়েনচিয়াং এলাকাগুলি বাস্তবপক্ষে নিজেরাই একেকটি শহর। ছুংছিং পৌরসভাতে ২৬টি প্রশাসনিক পৌরজেলা, ৮টি কাউন্টি ও ৪টি স্বশাসিত কাউন্টি আছে।
ভৌগোলিকভাবে ছুংছিং শহরটি দক্ষিণ-পশ্চিম চীনের মধ্যভাগে ঊর্ধ্ব ছাং চিয়াং (ইয়াংসে) নদীর অববাহিকাতে অবস্থিত একটি প্রধান অভ্যতরীণ নদীবন্দর ও পরিবহন কেন্দ্র এবং একটি গুরুত্বপূর্ণ আঞ্চলিক বাণিজ্য ও শিল্পকেন্দ্র। শহরটি ছাং চিয়াং ও চিয়ালিং নদীর সঙ্গমস্থলে, সমুদ্র থেকে ২২৫০ কিলোমিটার দূরে অবস্থিত। ছুংছিং পৌরসভাতে সমভূমির পাশাপাশি পাহাড় ও পর্বতময় এলাকাও রয়েছে। পৌরসভার উত্তর-পূর্ব অংশে ছাং নদীর তিন গিরিখাত নামের সুদৃশ্য অঞ্চলটি অবস্থিত। মূল শহরকেন্দ্রটি দুই নদী দ্বারা আংশিকভাবে বেষ্টিত একটি শৈলান্তরীপের উপরে অবস্থিত। শহরটির কলেবর বৃদ্ধির সাথে এটি উভয় নদীর তীর ধরে সম্প্রসারিত হয়েছে এবং পার্শ্ববর্তী বিভিন্ন উপশহর ও শিল্পশহর ছুংছিয়ের অঙ্গীভূত হয়ে গেছে।
ছুংছিং শহরের বর্তমান অবস্থানে ৪০০০ বছর আগেই একটি শহরের উপস্থিতি ছিল। ইতিহাসের বিভিন্ন পর্যায়ে এটি চীনের উত্তর ও মধ্য চীনের বিভিন্ন সাম্রাজ্যের অংশ ছিল, আবার অন্য সময় এটি স্বাধীন একটি শহর ছিল। খ্রিস্টপূর্ব ৪র্থ শতাব্দীতে এটি ছিন রাজবংশের শাসনাধীন একীভূত চৈনিক রাজ্যের অঙ্গীভূত হয়। মধ্যযুগে দক্ষিণা সুং রাজবংশের শাসনামলে (১১২৭-১২৭৯ খ্রিষ্টাব্দ) ১১৮৯ সালে এটিকে ছুংছিং নামকরণ করা হয়, যার অর্থ "দ্বিগুণ পরিমাণে আশীর্বাদপ্রাপ্ত"। মিং রাজবংশের শাসনামলে (১৩৬৮-১৬৪৪) শহরটি একীভূত চীনা সাম্রাজ্যের অবিচ্ছেদ্য অংশে পরিণত হয়। ১৮৯০ সালে শহরটিকে বৈদেশিক বাণিজ্যের জন্য উন্মুক্ত করে দেওয়া হয়। ১৯১১-১৯১২ সালে যে বিপ্লবের ফলে চীনের শেষ রাজবংশের পতন ঘটে, তাতে ছুংছিং শহর গুরুত্বপূর্ণ ভূমিকা রাখে; শহরের অনেক অধিবাসী বিপ্লবী জাতীয়তাবাদী দলে যোগদান করে। বিংশ শতাব্দীর প্রথমার্ধে চীন-জাপান যুদ্ধের সময় (১৯৩৭-১৯৪৫) এটি জাতীয়তাবাদী চীনের রাজধানী শহর ছিল। দ্বিতীয় বিশ্বযুদ্ধের সময় এটি ভারী জাপানি বোমাবর্ষণের শিকার হয়। ১৯৪৯ সালে দুই মাসের জন্য এটি চীনের রাজধানী ছিল। ১৯৫০-এর দশক থেকে শহরটির আধুনিকায়ন প্রক্রিয়া শুরু হয় এবং এখানে অনেক ভারী শিল্পকারখানা স্থাপন করা হয়। শহরটিকে ১৯৫৪ সাল থেকে সিছুয়ান প্রদেশের অধীনে আনা হয়। কিন্তু চার দশক পরে ১৯৯৭ সালের ১৪ই মার্চ তারিখে এটিকে প্রদেশটি থেকে পৃথক করা হয় এবং কেন্দ্রীয় সরকারের সরাসরি শাসনের অধীনে নিয়ে এসে একটি প্রাদেশিক মর্যাদাবিশিষ্ট পৌরসভাতে উন্নীত করা হয়। এর আগে কেবল বেইজিং, সাংহাই ও থিয়েনচিনকে এই মর্যাদা দেওয়া হয়েছিল। সিছুয়ান প্রদেশের পূর্বভাগের এক বিশাল গ্রামীণ ভূখণ্ডকে ছুংছিংয়ের অধীনে নিয়ে আসা হয়, ফলে ছুংছিং অঞ্চলের আয়তন ও জনসংখ্যা বহুগুণে বৃদ্ধি পায়। এরপর অঞ্চলটিতে দ্রুত ও ব্যাপক অর্থনৈতিক উন্নয়ন সাধিত হয়েছে। ২০১২ সালের জুলাই মাসে প্রকাশিত এক বিবরণে ব্রিটিশ অর্থনৈতিক সাময়িকী ইকোনমিস্ট ছুংছিং শহরটিকে চীনের ১৩টি উদীয়মান মহানগরীর একটি হিসেবে চিহ্নিত করে।
ছুংছিং শহরটি একটি লৌহ আকরিক ও কয়লার মজুদ সমৃদ্ধ অঞ্চলের কাহে একটি উর্বর কৃষি অঞ্চলে অবস্থিত। এছাড়া এখানে প্রাকৃতিক গ্যাস ও বক্সাইট খনিও আছে। এখানে লোহা, ইস্পাত, অ্যালুমিনিয়াম, কৃষি ও ভারী শিল্পের যন্ত্রপাতি, মোটর যানবাহন, সূক্ষ্ম সরঞ্জাম, তুলা ও রেশমবস্ত্র, কাগজ, ময়দা, রঞ্জক, রাসায়নিক দ্রব্য, সার, ঔষধ ও প্রক্রিয়াজাত খাদ্য উৎপাদনের শিল্পকারখানা আছে। শহরটি সিছুয়ান, ইউন্নান, কুইচৌ ও শাআনসি প্রদেশগুলি ও স্বশাসিত তিব্বত অঞ্চলের জন্য বাণিজ্য ও পরিবহনের কেন্দ্র হিসেবে ভূমিকা রাখে। ছুংছিংয়ের নদীগুলি চীনের অন্যান্য অংশ থেকে দক্ষিণ-পশ্চিম চীনে প্রবেশের দ্বার হিসেবে কাজ করে এবং এগুলিতে প্রচুর মালবাহী জাহাজ চলাচল করে। ২১শ শতকের শুরুতে তিন গিরিখাত বাঁধ নির্মিত হবার পর থেকে ছাং চিয়াং (ইয়াংসে) নদী ধরে ৩০০০ টন ওজনের জাহাজও ছুংছিং শহরে ভেড়ার সুযোগ পেয়েছে। শহরটি রেলপথ ও মহাসড়ক ব্যবস্থার মাধ্যমে চীনদেশের সমস্ত অংশের সাথে সংযুক্ত। এখানে দুইটি বিমানবন্দর আছে। শহর থেকে ৩২ কিলোমিটার উত্তর অবস্থিত চিয়াং পেই বিমানবন্দরটির সাথে চীনের সব প্রধান শহর ছাড়াও ব্যাংকক, সিঙ্গাপুর ও সিউলের বিমান-সংযোগ আছে।
শহরের কেন্দ্রে জনতার চত্বর নামক পথচারী চত্বরটিতে গম্বুজবিশিষ্ট বিশাল "জনতার মিলনায়তন"টি দাঁড়িয়ে আছে। চত্বরের অপর পাশে তিন গিরিখাত জাদুঘরটিতে তিন গিরিখাত বাঁধের নির্মাণকাজে ব্যবহৃত বিভিন্ন সরঞ্জাম ছাড়াও বেশ কিছু প্রাচীন শিল্পকর্ম আছে। শহরকে বেষ্টনকারী অঞ্চলে বেশ কিছু পর্যটনকেন্দ্র ও উষ্ম খনিজ পানির স্বাস্থ্যকর ঝর্ণা আছে, যেগুলির বয়স শতবছরেরও বেশি। সিছিখৌ গ্রামটি মিং ও ছিং রাজবংশের শাসনামলে চিনামাটির তৈজসপত্র নির্মাণের কেন্দ্র ছিল। এখন সেখানে অনেক চা-ঘর ও স্মারকদ্রব্যের দোকান আছে। ছুংছিংয়ের চিড়িয়াখানাতে দুর্লভ দানব পান্ডা ও লাল পান্ডার আবাস। চিয়েফাংপেই একটি ঝলমলে ও ব্যস্ত কেনাকাটার এলাকা যেখানে অনেক বড় বড় বিপণীবীথি আছে। হুয়াংচুয়েফিং গ্রাফিটি সড়কে অনেক চিত্রশালার পাশাপাশি সড়ক চিত্রকলার নিদর্শন রয়েছে। শহরের সর্বত্র রাস্তার পাশের খাবারের দোকানে ও রেস্তোরাঁগুলিতে হট পট বা গরম হাঁড়িতে ঝাল সিছুয়ান মরিচ দেওয়া বিভিন্ন আমিষ-নিরামিষ পদের রান্না পরিবেশন করা হয়। শহর থেকে ১০০ কিলোমিটার পশ্চিমে তাৎসু নামক স্থানে প্রাচীন বৌদ্ধ ও তাওবাদী ঘরানার খোদাই করা শিলার কাজ পরিদর্শন করা যায়।
ছুংছিয়ের জলবায়ু মৃদু ও অত্যন্ত আর্দ্র। উত্তরের ছিন পর্বতমালার কারণে এখানে শীতকালে উত্তুরে হিমশীতল হাওয়া আসতে পারে না। সেসময় গড় তাপমাত্রা জানুয়ারি সর্বনিম্ন ৮°সেলসিয়াসে নেমে আসে। অন্যদিকে গ্রীষ্মকালে আগস্ট মাসে তাপমাত্রা ৩৮°সেলসিয়াস ছাড়িয়ে যেতে পারে। এপ্রিল থেকে অক্টোবর পর্যন্ত বৃষ্টিপাত হয় এবং বাৎসরিক বৃষ্টিপাতের পরিমাণ সর্বোচ্চ ১৪০০ মিলিমিটার হতে পারে। কিন্তু বছরের বাকী সময় শহরটি শুষ্ক ও প্রায়শই ধোঁয়াশাচ্ছন্ন থাকে। সারা বছর ধরেই বায়ু দূষণ একটি বড় সমস্যা।
ছুংছিং উচ্চশিক্ষার একটি জাতীয় পর্যায়ের কেন্দ্র। এই পৌরসভায় প্রায় তিন ডজন বিশ্ববিদ্যালয় এবং মহাবিদ্যালয় আছে। এদের মধ্যে ছুংছিং বিশ্ববিদ্যালয় অন্যতম। প্রধান কিছু সাংস্কৃতিক কেন্দ্র হল ছুংছিং গ্রন্থাগার ও চীনের তিন গিরিখাত জাদুঘর। ছুংছিং শহরে ম্যান্ডারিন চীনা ভাষার একটি দক্ষিণী উপভাষা প্রচলিত। এছাড়া এখানে ১০ লক্ষ থুচিয়া ও ৫ লক্ষ মিয়াও জাতির লোক বাস করে।
বিবি শাহর বানুর মাজার
বিবি শাহর বানুর মাজার (ফার্সি: آرام«اه بی بی شعربانو) ইরানের তেহরানের দক্ষিণ শহরতলি শাহর-ই-রে-এর কাছে অবস্থিত একটি মাজার। মাজারটি বর্তমান শহরের বাইরে একটি ছোট পর্বতশ্রেণীর ঢালে অবস্থিত, যা পূর্ব দিকে বিস্তৃত এবং মাউন্ট তাবারক বা কুহ-ই-রে বা কুহ-ই বিবি শরবানু নামেও পরিচিত।
মাজারের প্রাচীনতম অংশগুলো ১৫ শতকের, সাফাভিদ যুগের অল্প আগের সময়ের। গবেষকরা আলোচনা করেছেন, যদি মাজারের নাম এবং অবস্থানটি পূর্বের প্রাক-ইসলামী পবিত্র স্থানকে নির্দেশ করতে পারে, তবে সম্ভবত দেবী আনাহিতার একটি অভয়ারণ্য হতে পারে। যেহেতু এটি শুধুমাত্র ইসলামী উদ্দেশ্যে ব্যবহার করা হচ্ছে তাই এটি একটি ইসলামী ভবন হিসাবে বিবেচিত হয়। একইভাবে, হাজিয়া সোফিয়া একটি ভবন যা ইসলামী উদ্দেশ্যে রূপান্তরিত হয়েছে।
কিংবদন্তি
স্থানীয় জনপ্রিয় কিংবদন্তি অনুসারে, সর্বশেষ সাসানীয় রাজা তৃতীয় ইয়াজদগার্ডের কন্যা হুসেইন ইবনে আলীর স্ত্রী হন, যিনি ইসলামী নবী মুহাম্মাদের নাতি এবং তৃতীয় শিয়া ইমাম ছিলেন। তিনি কারবালার যুদ্ধে উপস্থিত ছিলেন এবং আশুরার পরে পালিয়ে যেতে পারেন। তার শত্রুদের দ্বারা অনুসরণ করে তিনি ইরানে পর্যন্ত পৌঁছেছিলেন। পাহাড়ের ঢালে তার শত্রুরা তাকে ধরে রাখার হুমকি দেয়। তার শেষ শক্তি দিয়ে তিনি আল্লাহর কাছে তাকে উদ্ধার করার জন্য অনুরোধ করেছিলেন এবং তখন পর্বতটি অলৌকিকভাবে খোলা হয়েছিল এবং রাজকন্যাকে আশ্রয় দিয়েছিল। যাইহোক, তার পোশাকের একটি লেজ তার পিছনে বন্ধ হয়ে যাওয়ার সময় শিলার মধ্যে আটকে ছিল। যখন তার অনুসারীরা এবং অন্যান্য লোকেরা পাথরের মধ্যে কাপড়টি খুঁজে পেয়েছিল, তখন তারা অলৌকিক ঘটনা বুঝতে পেরেছিল এবং শরবানুকে সাধু হিসাবে স্বীকৃতি দিয়েছিল।
আরও দেখুন
শহর বানু
লেইলানি ডাউডিং
লেইলানি ডাউডিং (জন্ম ৩০ জানুয়ারী ১৯৮০) একজন ইংরেজ প্রাক্তন পেইজ ৩ গার্ল, গ্ল্যামার মডেল, টেলিভিশন ব্যক্তিত্ব এবং মিস ইউনিভার্স ১৯৯৮-এ যুক্তরাজ্যের প্রতিনিধি।
জীবনের প্রথমার্ধ
ডাউডিং বোর্নমাউথে বড় হয়েছেন এবং তার একটি ছোট বোন মেলানিয়া রয়েছে। তারা তাদের ফিলিপিনো মা জেনা এবং ব্রিটিশ বাবা ক্রিস দ্বারা রোমান ক্যাথলিক ধর্ম পালন করেন।
উজবেকিস্তান মহিলা জাতীয় ফিল্ড হকি দল
উজবেকিস্তান জাতীয় মহিলা ফিল্ড হকি দল মহিলাদের আন্তর্জাতিক ফিল্ড হকি খেলায় উজবেকিস্তানের প্রতিনিধিত্ব করে থাকে। এটি উজবেকিস্তান হকি ফেডারেশন কর্তৃক নিয়ন্ত্রিত।
হোলবোল
হোলবোল কৃষকসমাজে প্রচলিত একটি লোকসঙ্গীত। এটি ভারতের পশ্চিমবঙ্গ রাজ্যের নদিয়া জেলা এবং বাংলাদেশের যশোর জেলার একটি প্রচলিত লোকসঙ্গীত। এর মধ্যে কোনো ধর্মীয় আচার-আচরণ সংযুক্ত নেই। নিম্নশ্রেণীর হিন্দু এবং মুসলিম কৃষকরা একইসঙ্গে এই গান গেয়ে তাদের অবসর জীবন অতিবাহিত করে।
গাওয়ার সময়
কৃষিকর্মে কখনো অবসর পেলেই কৃষকেরা তাদের কন্ঠে এই গান গায়। তবে পৌষ মাসেই এই গানের প্রকৃত সময় বলে মনে করা হয়। এই গানের সঙ্গে স্ত্রীদের কোনো সম্পর্ক নেই, পুরুষেরাই এই গান গেয়ে থাকে। মূল গায়েন একটি পদ গাইবার পর অন্যান্যরা ওই কথারই পুনরাবৃত্তি করে।
নিদর্শন
হোলবোল গানের অবলম্বন বলতে রামায়নের কাহিনি অন্যতম। নদিয়া জেলায় একটি গান শুলতে পাওয়া যায়-
সাময়িক ঘটনাকে অবলম্বন করেও হোলবোলের গান রচিত হয়। নদিয়া জেলার মাজদিয়াতে এই রকম কিছু গান শোনা যায়-
অন্যান্য
এছাড়া বেহুলা লখীন্দরের কাহিনি নিয়েও এই গান গাওয়া হয়। তবে এগুলি শুধু মনসা পুজোর সময় শোনা যায়। শ্রাবণ মাস ব্যাপী এই গীত হলেও অন্য সময় এই গান গাওয়া হয় না।
উইন্ডসর
উইন্ডসর কানাডার সর্বদক্ষিণের নগরী যা অন্টারিও প্রদেশের দক্ষিণ-পশ্চিমে এবং জনবহুল কুইবেক সিটি–উইন্ডসর করিডোর অঞ্চলের পশ্চিমপ্রান্তে অবস্থিত। এটি এক্সেস কাউন্টির অন্তর্গত হলেও প্রশসনিকভাবে কাউন্টি সরকার হতে পৃথক। উইন্ডসর ডেট্রয়েটের দক্ষিণে অবস্থিত। কানাডার উইন্ডসর এবং আমেরিকা যুক্তরাষ্ট্রের ডেট্রয়েট নগরীর মাঝে বহমান ডেট্রয়েট নদী একই সাথে দুই নগরী এবং দুই দেশের মাঝে সীমানার ভূমিকা পালন করে। উইন্ডসর থেকে ডেট্রয়েটে আকাশরেখা দেখা যায়। উইন্ডসর গোলাপের শহর হিসেবে পরিচিত, এখানকার অধিবাসীদের উইন্ডসরাইটস বলা হয়।
ইতিহাস
ইউরোপীয়দের বসতি স্থাপনের পূর্বে উইন্ডসরে কানাডার আদি জাতির লোকেরা এবং আমেরিকান আদিবাসীরা বসবাস করত। ইউরোপীয়দের মধ্যে ফরাসিরা প্রথম ১৭৪৯ সালে ফরাসিরা উইন্ডসরে কৃষিকর্মের উদ্দেশ্য বসতি স্থাপন করে। মন্ট্রিলের পশ্চিমে উইন্ডসরই কানাডার সবচেয়ে পুরাতন নীরবিচ্ছিন্ন ভাবে চলে আসে ইউরোপীয় বসতি। শুরুতে বসতিটির নাম দেয়া হয়েছিল "পেটি কোত" (Petite Côte) বা ছোট সৈকত; দীর্ঘতর সৈকত ছিল নদীর অপর পাশে যেদিকে এখন আমেরিকার ডেট্রয়েট নগরী। পরে লাসাল অঞ্চলের বালুময় মাটির কারণে এর নাম পাল্টে হয় (La Côte de Misère) বা দারিদ্র্যের সৈকত।
উইন্ডসরের অনেক সড়কের নাম ফরাসি ভাষায়, যা তার ফরাসি ঐতিহ্যের পরিচয় বহন করে। উলেট, পেলিসিয়ে, ফ্রাঁসোয়া, পিয়ের, ল্যাংলয়, মারিনেতেত এবং লজঁ এরকম কয়েকটি নাম। এই নগরীর সড়ক ব্যবস্থাতেও সরু লম্বা ও নদীর দিকে মুখ করে বসান কানাডিয়েন খামারগুলোর কৃষি পদ্ধতির ছাপ দেখা যায়। বর্তমানে উত্তর-দক্ষিণে বিস্তৃত রাস্তাগুলোর নাম অনেক ক্ষেত্রেই বহু বছর আগে সেই খামারের চাষী পরিবারের নাম জানান দেয়। নগর উপকণ্ঠের সড়ক ব্যবস্থায় আবার ব্রিটিশ জমি বণ্টন ব্যবস্থার ছাপ লক্ষ করা যায়। আজও উইন্ডসরে ও তার আশেপাশের লেকশোর, টেকামসি এবং লাসাল অঞ্চলে উল্লেখযোগ্য সংখ্যক ফরাসি ভাষী বসবাস করেন।
১৭৯৪ এর মার্কিন আন্দোলনের পর স্যান্ডউইচের বসতীটির পত্তন হয়। পরবর্তীতে তার নামকরণ করা হয় উইন্ডসর, ইংল্যান্ডের বার্কশায়ারের একটি শহরের নামানুসারে। উইণ্ডসরের স্যান্ডউইচ পাড়ায় আজও নগরের সবচেয়ে পুরাতন ভবন গুলো দেখা যায়। ম্যাকেঞ্জি হল, যা ১৮৫৫ সালে এসেক্স কাউন্টি হল হিসেবে প্রথম নির্মিত, এর মধ্যে অন্যতম। বর্তমানে কমিউনিটি সেন্টার হিসেবে ভবনটি ব্যবহৃত হচ্ছে। তবে নগরের সবচেয়ে পুরাতন ভবনটি হল ১৭৯২ সালে নির্মিত ডাফ-বেবি হাউস। বর্তমানে অন্টারিও হেরিটেজ ট্রাস্ট এর মালিকানা ও রক্ষণাবেক্ষণে নিয়োজিত এবং সরকারী দপ্তর হিসেবে ভবনটি ব্যবহৃত হচ্ছে। এছাড়াও শরতলীতে আছে ১৮১২ সালে নির্মিত ফ্রাঁসোয়া-বেবি হাউস, যা এখন আঞ্চলিক ইতিহাসের সংরক্ষণাগার উইন্ডসর কমিউনিটি মিউজিয়াম।
আজ যেখানে উইন্ডসর অবস্থিত সেখানেই ১৮৩৭ সালে উইন্ডসরের যুদ্ধ সংঘটিত হয়। একই বছরে আবার আবার সংঘটিত হয় প্যাট্রিয়ট যুদ্ধও।
১৮৫৪ সালে একটি গ্রাম হিসেবে উইন্ডসরের পত্তন হয়, একই বছর কানাডার বাকি অংশের সাথে গ্রান্ড ট্রাঙ্ক রেলওয়ে/কানাডিয়ান ন্যাশনাল রেলওয়ের মাধ্যমে সংযুক্ত হয়। পরবর্তীতে ১৮৫৮ সালে শহর এবং ১৮৯২ সালে নগরীর মর্যাদা লাভ করে।
১৯৬০ সালের ২৫শে অক্টোবর বিশাল গ্যাস বিস্ফোরণে উলেট এভিনিউয়ের মেট্রপলিটন স্টোর ধ্বংসপ্রাপ্ত হয়। দশজন নিহত এবং কমপক্ষে ১০০ লোক হন। এই দূর্ঘটনার ৪৫ তম বর্ষপূর্তীতে উইন্ডসর স্টার ২০০৫ সালের ২৫শে অক্টোবর স্মারক প্রকাশ করে এবং হিস্ট্রি টেলিভিশনের ডিসাস্টার অব দ্য সেঞ্চুরিতে দেখান হয়।
উইন্ডসর স্টারের শতবার্ষীকি সংখ্যায় (১৯৯২) নগরীর ইতিহাস, রেলওয়ে কেন্দ্র হিসেবে সাফল্য, প্রথম ও দ্বীতিয় বিশ্বযুদ্ধের অবদান প্রকাশিত হয়। এছাড়াও ১৮৯২ সালে নগরের নামকরণ সংক্রান্ত জটিলতার কথা উঠে আশে। সর্বাধিক জনপ্রিয় নামগুলো ছিল "দক্ষিণ-ডেট্রয়েট", "ফেরি"(ডেট্রয়েট ও উইন্ডসরের মাঝে সংযোগ স্থাপনকারী ফেরি থেকে), "উইন্ডসর" এবং "রিচমন্ড"(জনপ্রিয়তার বিচারে দ্বীতিয়)। নাম হিসেবে উইন্ডসর বেছে নেয়া হয় এর পত্তনকারীদের ইংরেজ ঐতিহ্যের কারণে, বার্কশায়ারের উইন্ডসর কেল্লার নামানুসারে। তবে দ্বীতিয় বিশ্বযুদ্ধের সময় পর্যন্তও স্থানীয় জনগণ এবং ডাকবিভাগ একে রিচমন্ড নামটাই ব্যবহার করত।
অর্থনীতি
উইন্ডসরের অর্থনীতি মূলতঃ শিক্ষা, পর্যটন, শিল্প এবং সরকারী বিভাগ সমূহের উপর নির্ভরশীল। উইন্ডসর বিশ্ববিদ্যালয় এবং সেইন্ট ক্লেয়ার কলেজ ঊল্লেখযোগ্য সংখ্যক লোকের কর্মসংস্থান যোগায় এবং সাম্প্রতিক কালে উভয়েরই পরিসর বৃদ্ধি পেয়েছে। উইন্ডসর বিশ্ববিদ্যালয়ের সাথে পশ্চিম অন্টারিও বিশ্ববিদ্যালয়ের সহযোগীতায় ২০০৮ সালে স্থাপিত মেডিকাল স্কুলটি বিশ্ববিদ্যালয়ের অবস্থান এবং স্থানীয় অর্থনীতিতে তার অবদানকে জোরদার করেছে। বর্তমানে প্রায় ১১২ মিলিয়ন ডলার ব্যায়ে প্রকৌশল ভবন নির্মানাধিন রয়েছে।
উইন্ডসরের পর্যটন শিল্প ও যথেষ্ট শক্তিশালী। সিজার উইন্ডসর (প্রাক্তন ক্যাসিনো উইন্ডসর) প্রচুর সঙ্খ্যক স্থানীয় এবং আমেরিকান পর্যটককে আকর্ষণ করে। ক্যাসিনোটি স্থানীয় বাসিন্দাদের একটি বড় অংশের কর্মসংস্থানের ব্যবস্থা করে। উইন্ডসর-কুইবেক করিডোরে প্রায় ১৮ মিলিয়ন লোকের বসবাস, যা কানাডার জনসংখ্যার ৫১% এবং এই অঞ্চলে উইন্ডসর চারটি বৃহত্তম মহানগরীর একটি, ২০০১ এর আদমশুমারী মতে।
১৮১৬
১৮১৬ গ্রেগরীয় বর্ষপঞ্জির একটি অধিবর্ষ।
হার জিত (১৯৪০-এর চলচ্চিত্র)
হার জিত ১৯৪০ সালে বলিউডের একটি চলচ্চিত্র, যা অমর মল্লিক পরিচালিত। এতে অভিনয় করেছেন কানন দেবী।
প্যারাফাইলি
প্যারাফাইলি কথাটা জীববিজ্ঞান আর ভাষাতত্ত্ব উভয় ক্ষেত্রেই ব্যবহৃত হয় এমন কোনো গোষ্ঠীকে বোঝাতে, যা উৎপত্তির (বা বিবর্তনের) বিচারে কোনো এক বিশেষ বিন্দুতে অন্য কোনো বিশেষ গোষ্ঠীর থেকে আলাদা হয়ে গেছে। জীববিজ্ঞানের ভাষায়,"প্যারাফাইলেটিক গোষ্ঠী = কোনো সাধারণ পূর্বপুরুষ থেকে উদ্ভূত সমস্ত প্রজাতি - এক বা একাধিক মনোফাইলেটিক গোষ্ঠী।" এই বহির্ভূত মনোফাইলেটিক গোষ্ঠীগুলোর সাপেক্ষে প্যারাফাইলেটিক গোষ্ঠীর প্যারাফাইলি নির্ধারিত হয়। উদাহরণস্বরূপ, সরীসৃপদেরকে প্রথাগতভাবে পাখি ও স্তন্যপায়ীদের সাপেক্ষে প্যারাফাইলেটিক বিবেচনা করা হয়, কারণ একই পূর্বপুরুষ থেকে উদ্ভূত সমস্ত জীবিত সরীসৃপ ও বিলুপ্ত স্তন্যপায়ী-সদৃশ সরীসৃপ এদের অন্তর্গত, শুধু পাখি ও স্তন্যপায়ী ছাড়া, যারা ঐ পূর্বপুরুষেরই দুই বিশেষ ধারার বংশধর। অন্যান্য পরিচিত প্যারাফাইলেটিক গোষ্ঠীর মধ্যে মাছ আর টিকটিকিরা উল্লেখযোগ্য।
মনোফাইলেটিক গোষ্ঠীসমূহের সাথে সম্পর্ক
যে সমস্ত গোষ্ঠী কোনো এক সাধারণ পূর্বপুরুষের সমস্ত উত্তরসূরীকে অন্তর্ভুক্ত করে তাদের মনোফাইলেটিক বলা হয়। একটা মনোফাইলেটিক গোষ্ঠী থেকে এক বা একাধিক 'ক্লেড' বা অন্তর্ভুক্ত ক্ষুদ্রতর মনোফাইলেটিক অংশ সরিয়ে নিলে অবশিষ্ট অংশকে 'প্যারাফাইলি' বা 'প্যারাফাইলেটিক' গোষ্ঠী বলে। এরেশেফস্কি বলেছেন যে প্যারাফাইলি হল এই সরিয়ে নেওয়া ক্ষুদ্রতর গোষ্ঠীগুলোর মধ্যে অ্যানাজেনেসিসের ফল। যেমন, ডাইনোসরেরা হল পাখিদের সাপেক্ষে প্যারাফাইলেটিক, কারণ পাখিদের দেহে এমন অনেক বৈশিষ্ট্য আছে যা ডাইনোসরদের দেহে নেই, এবং এর ফলে পাখিরা সম্পূর্ণ আলাদা একটা শ্রেণী হিসেবে গণ্য হয়।
এই পরিভাষাগুলোর প্রচলন হয়েছিল ১৯৬০ ও ১৯৭০ এর দশকে, ক্ল্যাডিস্টিক্স বিদ্যার উদ্ভব ও তৎসংক্রান্ত নানা আলোচনার সূত্র ধরে।
প্যারাফাইলেটিক গোষ্ঠীর উদাহরণ
পুরোনো শ্রেণীবিন্যাস ব্যবস্থায় চিহ্নিত অনেক গোষ্ঠীই প্যারাফাইলেটিক, এবং এদের মধ্যে প্রথাগত রাজ্য নির্ভর তত্ত্বটিও পড়ে। এছাড়া মেরুদন্ডীদের প্রথাগত বিভাগগুলোতেও প্যারাফাইলির উপস্থিতি চোখে পড়ার মত। পরিচিত কয়েকটা প্যারাফাইলেটিক গোষ্ঠীর উদাহরণ হলː
প্যারাফাইলেটিক গোষ্ঠীর ব্যবহার
বিবর্তনের ধারায় স্বতন্ত্র কিছু বৈশিষ্ট্যের উদ্ভবের ফলে যখন কোনো জীবগোষ্ঠী তার বৃহত্তর জনিতৃ গোষ্ঠী থেকে উল্লেখযোগ্যভাবে আলাদা হয়ে যায় (গঠনগত ও আচরণগত দিক দিয়ে), তখন ঐ জনিতৃ গোষ্ঠীর বাকি সদস্যদের বাদ দিয়ে অবশিষ্ট প্যারাফাইলেটিক গোষ্ঠীর চর্চা বেশি যুক্তিযুক্ত হয়। যেমন, নিওজিন যুগে আর্টিওড্যাক্টাইলা বা যুগ্ম খুরওয়ালা আনগুলেটদের বিবর্তন তাদেরই জ্ঞাতি সিটাসিয়া বা তিমি-ডলফিনদের থেকে এত বেশি আলাদা পরিবেশে হয়েছে যে হামেশাই সিটাসিয়াদের বাদ দিয়ে শুধু আর্টিওড্যাক্টাইলার আলোচনা করা হয়। প্রোক্যারিওট গোষ্ঠীটাও আর একটা উদাহরণ। এরাও প্যারাফাইলেটিক কারণ এদের অনেক বংশধরকে (ইউক্যারিওট প্রভৃতি) এদের থেকে আলাদা ধরা হয়, কিন্তু এভাবে আলোচনার সুবিধেও অনেক, কারণ একটা স্পষ্ট বৈশিষ্ট্য এদেরকে ইউক্যারিওটদের থেকে আলাদা করে রেখেছে; তা হল প্রকৃত নিউক্লিয়াসের অনুপস্থিতি।
বিবর্তনের নানা সন্ধিক্ষণেও অনেক প্যারাফাইলেটিক গোষ্ঠীর ভূমিকা ছিল। যেমন, প্রথম চতুষ্পদদের বিবর্তনের ঘটনা এখানে উল্লেখযোগ্য। চতুষ্পদদের পূর্বপুরুষদের চিহ্নিত করার জন্য ব্যবহৃত যে কোনো নাম (মাছ প্রভৃতি) বাধ্যতামূলকভাবে প্যারাফাইলেটিক, কারণ তাদের মধ্যে থেকে চতুষ্পদদের বাদ দেওয়া হয়।
"বিবর্তনীয় গ্রেড" কথাটা মাঝে মাঝে প্যারাফাইলেটিক গোষ্ঠীর সমার্থক শব্দ হিসেবে ব্যবহৃত হয়।
পরস্পর সদৃশ অথচ স্বতন্ত্রভাবে বিবর্তিত বৈশিষ্ট্য
মানুষ এবং অস্ট্রেলিয়ার দক্ষিণী জোলো স্কিংক (Southern Water Skink) নামক সরীসৃপের পূর্বপুরুষদের মধ্যে আলাদাভাবে জরায়ুজতা (Vivipary) বা ডিম না পেড়েই সন্তানের জন্ম দেওয়ার ক্ষমতার উদ্ভব হয়েছিল। অন্যভাবে বলতে গেলে, এই দুই প্রজাতির সাম্প্রতিকতম সাধারণ পূর্বপুরুষ থেকে বিবর্তিত অন্তত কোনো একটি শাখায় অণ্ডজ প্রাণীর উপস্থিতি ছিল; যেমন মানুষের বিবর্তনের একটা পর্যায়ে আসা পেলিকোসররা অণ্ডজ ছিল। জরায়ুজতার উদ্ভব পরবর্তীকালে হয়েছে।
ভাষাতত্ত্ব
প্যারাফাইলির ধারণা ঐতিহাসিক ভাষাবিজ্ঞানের ক্ষেত্রেও প্রযুক্ত হয়েছে, কেননা এই ক্ষেত্রটিতে ক্ল্যাডিস্টিক পদ্ধতিগুলো বিভিন্ন ভাষার তুলনামূলক আলোচনায় সহায়ক। যেমন, ফর্মোসান ভাষাগোষ্ঠীটি অস্ট্রোনেশীয় ভাষাসমূহের একটি প্যারাফাইলেটিক গোষ্ঠী, কেননা এর অন্তর্গত নয়টি শাখা অস্ট্রোনেশীয় ভাষা পরিবারের অন্তর্গত কিন্তু মালয়ো-পলিনেশীয় নয়, আর ভৌগোলিক ভাবে তাইওয়ান দ্বীপে সীমাবদ্ধ।
কাদুবা
কাদুবা জিনু ভি আব্রাহাম রচিত এবং শাজি কৈলাশ পরিচালিত ২০২২ সালের মালয়ালাম ভাষার মসলা চলচ্চিত্র। বিবেক ওবেরয় ও সংযুক্তা মেননের সাথে কাদুবা চরিত্রে অভিনয় করেছেন পৃথ্বীরাজ সুকুমারন। পৃথ্বীরাজ প্রোডাকশনের ব্যানারে যৌথভাবে প্রযোজনা করেছেন সুপ্রিয়া মেনন এবং ম্যাজিক ফ্রেমের মালিক লিস্টিন স্টিফেন। ছবিটির সঙ্গীত এবং ব্যাকগ্রাউন্ড স্কোর তৈরি করেছেন জেকস বেজয়।
জিনাত শানু স্বাগতা
জিনাত শানু স্বাগতা হলেন একজন বাংলাদেশি অভিনেত্রী, উপস্থাপিকা ও সংগীতশিল্পী।
জীবনী
সাড়ে তিন বছর বয়সে লিনজা চলচ্চিত্রে শিশুশিল্পী হিসেবে অভিনয়ের মাধ্যমে অভিনয় জগতে পা রাখেন তিনি। এরপর শিশুশিল্পী হিসেবে অভিনয় করেন সম্মান, সতীপুত্র আবদুল্লাহ ও টপ মাস্তান চলচ্চিত্রে। স্বাগতা ছোটবেলা থেকে গান গাইতেন। নতুন কুঁড়ি প্রতিযোগিতায় ছড়াগান বিভাগে দ্বিতীয় স্থান অধিকার করেছিলেন স্বাগতা।
২০০৬ সালে মান্নার বিপরীতে শত্রু শত্রু খেলা চলচ্চিত্রে অভিনয়ের মাধ্যমে প্রথমবারের মত কোন চলচ্চিত্রে প্রধান চরিত্রে অভিনয় করেন। এর আগে, ২০০৫ সালে ইউ গট দ্য লুক প্রতিযোগিতায় বিজয়ী হয়েছিলেন তিনি। ২০১৪ সালে তার অভিনীত সূচনা রেখার দিকে সেন্সর ছাড়পত্র পায়। কিন্তু, চলচ্চিত্রটি আজও প্রেক্ষাগৃহে মুক্তি পায় নি।
ছোট পর্দায় স্বাগতার অভিষেক ঘটে আবদুল্লাহ আল মামুন নির্দেশিত এক জনমে ধারাবাহিকে অভিনয়ের মাধ্যমে। তার অভিনীত প্রথম একক নাটক হল ইচ্ছেপূরণ।
স্বাগতাকে অভিনয়ের পাশাপাশি বিভিন্ন অনুষ্ঠানে উপস্থাপনা করে থাকেন। তিনি মহাকাল নামের একটি ব্যান্ডদল গড়ে তুলেছিলেন। সে দল পরবর্তীতে ভেঙে যায়। তার প্রকাশিত অ্যালবামগুলো হল মহিনের ঘোড়াগুলি, স্বপ্নচূড়া, মহাকাল ও ভালবাসি তোমাকে। এছাড়াও তিনি প্রাণ কোলা, কোকোলা নুডলস, স্ট্যান্ডার্ড চার্টার্ড ব্যাংক ও গ্রামীণফোনের বিজ্ঞাপনচিত্রে কাজ করেছেন।
ব্যক্তিগত জীবন
২০১৭ সালের ২৩ সেপ্টেম্বর স্বাগতা চিত্রগ্রাহক রাশেদ জামানের সাথে বিবাহ বন্ধনে আবদ্ধ হন। রাশেদ জামান আয়নাবাজি চলচ্চিত্রের চিত্রগ্রহণের সাথে যুক্ত ছিলেন।
১৮১৭
১৮১৭ গ্রেগরীয় বর্ষপঞ্জির একটি সাধারণ বছর।
আরোগ্য সেতু
আরোগ্য সেতু হল যা ন্যাশনাল ইনফরম্যাটিক্স সেন্টার দ্বারা বিকশিত একটি কোভিড -১৯ ট্র্যাকিং মোবাইল অ্যাপ্লিকেশন যা ভারত সরকার ইলেকট্রনিক্স এবং তথ্য প্রযুক্তি মন্ত্রকের আওতায় আসে।
সংক্ষিপ্ত বিবরণ
এই অ্যাপ্লিকেশনটির উল্লিখিত উদ্দেশ্য হ'ল সচেতনতা ছড়িয়ে দেওয়া এবং প্রয়োজনীয় স্বাস্থ্যসেবাগুলি ভারতের মানুষের সাথে সংযুক্ত করা। কোভিড -১১-এর ঝুঁকি রোধ করতে, সর্বোত্তম অনুশীলন এবং পরামর্শগুলি ভাগ করে নেওয়ার জন্য স্বাস্থ্য অধিদফতরের উদ্যোগগুলিকে বাড়িয়ে তুলতে এই অ্যাপ্লিকেশনটি সাহায্য করবে। এটি একটি ট্র্যাকিং অ্যাপ্লিকেশন যা স্মার্টফোনের জিপিএস এবং ব্লুটুথ বৈশিষ্ট্যগুলি করোনাভাইরাস সংক্রমণের উপর নজর রাখতে ব্যবহার করে। আরোগ্য সেতু অ্যাপটি অ্যান্ড্রয়েড এবং আইওএস মোবাইল অপারেটিং সিস্টেমের জন্য উপলভ্য। ব্লুটুথ প্রযুক্তি ব্যবহার করে, আরোগ্য সেতু অ্যাপ্লিকেশনটি যদি ব্যবহারকারী কোভিড -১৯ সংক্রামিত ব্যক্তির কাছাকাছি থাকলে (ছ'ফুট দূরত্বের মধ্যে) ভারত জুড়ে নথীভুক্ত আক্রান্ত ব্যক্তির ডাটাবেস স্ক্যান করে এবং  সংক্রামিত অঞ্চলের একটি উপলব্ধ ডেটার উপর ভিত্তি করে, অবস্থানের তথ্য ব্যবহার করে এটি ঝুঁকি নির্ধারণ করার চেষ্টা করে।
এই অ্যাপ্লিকেশনটি করোনা কবচ (বর্তমানে বন্ধ) নামে পূর্ববর্তী একটি অ্যাপ্লিকেশনটির একটি হালনাগাদ সংস্করণ যা ইতিমধ্যে ভারত সরকার প্রকাশ করেছে। আরোগ্য সেতু তার প্রবর্তনের তিন দিনের মধ্যে পঞ্চাশ লক্ষ ডাউনলোড অতিক্রম করে, এটিকে ভারতে সরকারী অ্যাপসগুলির মধ্যে একটি অন্যতম জনপ্রিয় অ্যাপ্লিকেশন করে তুলেছে।
আরোগ্য সেতু বর্তমানে ১১ টি ভাষায় উপলভ্য, (ইংরাজী, হিন্দি, তেলুগু, কন্নড়, মালয়লম, তামিল, পাঞ্জাবি, বাংলা, ওড়িয়া, গুজরাটি এবং মারাঠি) এবং শীঘ্রই আরও বেশি ভারতীয় ভাষায় উপলব্ধ হওয়ার আশা রয়েছে। অ্যাপটিতে সাইন ইন করার পরে একজনকে স্বাস্থ্য এবং অন্যান্য প্রোফাইল তথ্য সরবরাহ করতে বলা হয়। অ্যাপ্লিকেশনটি এমন একটি প্ল্যাটফর্মেও তৈরি করা হয়েছে যা অ্যাপ্লিকেশন প্রোগ্রামিং ইন্টারফেস (এপিআই) সরবরাহ করতে পারে যাতে অন্যান্য কম্পিউটার প্রোগ্রাম, মোবাইল অ্যাপ্লিকেশন এবং ওয়েব পরিষেবাগুলি আরোগ্য সেতুতে উপলব্ধ বৈশিষ্ট্য এবং ডেটা ব্যবহার করতে পারে।
আরো দেখুন
কোভিড-১৯ অ্যাপস
টিপু শাহ
টিপু শাহ বা টিপু পাগলা বা টিপু গারো (Tipu Shah) (? - ৮ অক্টোবর ১৮৫২) ছিলেন ভারতীয় উপমহাদেশের ব্রিটিশ ইস্ট ইন্ডিয়া কোম্পানি-বিরোধী আন্দোলনের একজন ব্যক্তিত্ব এবং শেরপুরে সংঘটিত উনিশ শতকের প্রথমদিকের একজন পাগলপন্থি বিদ্রোহী। তার পিতা করম শাহ পাগলপন্থি সম্প্রদায়ের প্রবর্তক ছিলেন।
পাগলপন্থি বিদ্রোহ
১৮১৩ সনে পিতার মৃত্যুর পর তিনি গারো হাজংদের সর্দার হয়ে নিপীড়ক জমিদারদের হাত থেকে তাদের বাঁচাবার জন্য এক বিরাট সশস্ত্র দল তৈরি করেন এবং ঘোষণা করেন যে বিঘা-পিছু চার আনার বেশি কর দেওয়া হবে না। কেদারনাথ মজুমদার প্রণীত 'ময়মনসিংহের ইতিহাস' এ টিপুর বিদ্রোহের কথা বিস্তৃত ভাবে বর্নিত আছে। বে আইনি কর,খরচা, মাথট, আবোয়াব ইত্যাদি করের বোঝা চাপানোর ফলেই প্রবল বিক্ষোভকে বিদ্রোহে পরিনত করেন টিপু। ১৮২৫ সনে শেরপুরের জমিদার তাদের আক্রমণের মুখে পালিয়ে গিয়ে ইংরেজ কালেক্টর ভ্যাম্পিয়ারের কাছে আশ্রয় নেন। শেরপুর শহরকে কেন্দ্র করে টিপু নতুন গারোরাজ্য ও স্বাধীন শাসন ব্যবস্থা চালু করেন এবং "জরিপাগড়" নামে একটি পুরনো কেল্লায় গিয়ে রাজা হয়ে বসেন। ভ্যাম্পিয়ার তাকে গ্রেপ্তার করলে সৎ জীবনযাপনের প্রতিশ্রুতিতে তিনি ছাড়া পান। ১৮২৭ সালে পুনরায় হাঙ্গামার জন্য তিনি গ্রেপ্তার হন। ময়মনসিংহের সেশন-জজের বিচারে তার যাবজ্জীবন কারাদণ্ড হয়। কারাবাসকালে তার মৃত্যু ঘটে। মৃত্যুর পর তার গৃহ শিষ্যদের পীঠস্থান হয়ে ওঠে। তিনি গারো আদিবাসীদের ধর্মীয় গুরু ছিলেন। টিপু শাহ তার পিতার মতো কামেল পুরুষ এবং ভবিষ্যৎ প্রবক্তা ছিলেন বলে তার ভক্তরা মনে করত। ভক্তদের বিশ্বাস ছিলো যে, টিপু শাহ যা ইচ্ছা তাই করতে পারতেন। টিপুর এই ক্ষমতা ও যোগ্যতা তাকে কৃষককুলের নেতৃত্ব গ্রহণে প্রভাবিত করে।
ইংল্যান্ড ক্রিকেট দলের কোচদের তালিকা
ইংল্যান্ড ক্রিকেট দলের কোচ একধরনের পদবিশেষ। ১৯৮৬ সালে সর্বপ্রথম এ পদ সৃষ্টি করা হয়। ২০১৬ সাল পর্যন্ত সর্বমোট দশজন দলের কোচ হিসেবে দায়িত্ব পালন করেছেন। তন্মধ্যে, পিটার মুরস দুইবার এ পদে ছিলেন। একজন কোচ মূলতঃ দলের খেলোয়াড়দের নির্বাচন করা, প্রথম একাদশ নির্বাচনসহ গণমাধ্যমে স্বাক্ষাৎকার প্রদান করে থাকেন। সচরাচর কোচ হিসেবে তাদেরকে আখ্যায়িত করা হলেও অতীতে তারা দলীয় ব্যবস্থাপক বা দলীয় পরিচালকরূপে পরিচিতি পেতেন।